നക്സലൈറ്റുകള്ക്ക് ആയുധങ്ങള് വിതരണം: ഡല്ഹി സ്വദേശി പിടിയില് ഡല്ഹി: കുറ്റവാളികള്ക്കും നക്സലൈറ്റുകള്ക്കും അനധികൃത ആയുധങ്ങളും വെടിക്കോപ്പുകളും വിതരണം ചെയ്ത 58 കാരനെ ഡല്ഹി പോലീസ് അറസ്റ്റ് ചെയ്തു. അഞ്ച് പിസ്റ്റളുകളും 200 വെടിയുണ്ടകളും ഇയാളില് നിന്ന് കണ്ടെടുത്തു. ബീഹാറിലെ ഭോജ്പൂര് സ്വദേശിയായ രാം കൃഷ്ണ സിംഗ് എന്നയാളെ ബുധനാഴ്ച ഡല്ഹിയിലെ നിസാമുദ്ദീന് പ്രദേശത്ത് നിന്ന് അറസ്റ്റ് ചെയ്തതായി ഡെപ്യൂട്ടി പോലീസ് കമ്മീഷണര് സ്പെഷ്യല് സെല് പ്രമോദ് സിംഗ് കുശ്വാഹ് പറഞ്ഞു. ബികോം ബിരുദധാരിയായ ഇയാള് മാസ്റ്റര് എന്ന അപാര നാമത്തിലാണ് അറിയപ്പെട്ടിരുന്നതെന്ന് അദ്ദേഹം പറഞ്ഞു. കോവിഡ് പശ്ചാത്തലത്തില് ഇടപാടുകളെല്ലാം നിര്ത്തി വച്ചിരിക്കുകയായിരുന്നു. ഇപ്പോളാണ് ഗുണ്ടാസംഘങ്ങള്ക്കും കുറ്റവാളികള്ക്കും അനധികൃത ആയുധങ്ങള് വില്ക്കുന്നത് പുനരാരംഭിച്ചത് . ജൂണ് മുതല് ഡല്ഹിഎന്സിആറിലെ കുറ്റവാളികള്ക്ക് 300 ലധികം വെടിയുണ്ടകളും 10 പിസ്റ്റളുകളും വിറ്റതായി ചോദ്യം ചെയ്യലില് സിംഗ് പറഞ്ഞു.